Беркайда да эшләмәүче егет, кәрт сугып, 30 миллион сум откан

	Чебоксарда гомер итүче Михаил Лахитовка бәхет күктән ишелеп төшкән, күрәсең. Беркайда д эшләмәүче егет, покер уйнап, 30 миллион сум акча откан. Откан да эзсез югалган.	 Покерны Михаил 2011 елдан ук уйный башлаган. Эшләгән урыны булмаса да, Лас-Вегас, Берлин, Копенгагенга хәтле барып уйный торган булган. Күпме акча отканын үзе санамаган да ахрысы - аның өчен бу эшне салым инспекциясе башкарып чыккан. 30 миллион сумнан артык акчага 13 % салым түлисен белгәч, Михаил эзсез юкка чыккан. Гади генә итеп әйткәндә, качкан. Хәзер "везунчикка" карата җинять эше ачылган, дип яза КП.

  
	---	
Матбугат.ру

	№ --- | 11.04.2017	


